**HEA EESKUJU**

**GRETE SASS**

Miina Härma Gümnaasium

Grete on pärit väikesest kohast, aga teod, mis ta oma kogukonna jaoks ära on teinud, on suured ja märkimisväärsed. Tal on alati sära silmis ja soojus südames. Gretega kohtusin täiesti juhuslikult/saatuse tahtel Viljandi Tehaserockil. Mõlemad olime üritusel vabatahtlikud ja meie vahel tekkis suurepärane klapp. Esimesena hakkas mulle silmi ja kõrvu see, kui aus, siiras, aktiivne ja läbinisti hea inimene Grete on. Ta on mulle kindlasti üheks suurimaks eeskujuks, olgugi, et ta on aasta noorem, kui mina. Grete aitab alati, kui on vaja. Ta on inimene, kes märkab, reageerib ja tegutseb.

Grete koolis puudus õpilasesindus, seega igast klassist käis 2 v 1 inimene huvijuhi juures ürituste korraldamisel abis. Grete klassist oli see ilmselgelt tema. Niiviisi hakkaski Grete aitama korraldada iga jumala sündmust, eriti vanemates klassides. Selline nö aktivisti periood oli ta elus eriti märkimisväärne siis, kui ta oli 12-aastane, nii veider, kui see ka ei tundu. Sel ajaperioodil käis Grete läbi ühe noorsootöötajaga, kes teda aitas, kaasas ja juhendas. 12-aastasena proovis ta luua ka Võrtsjärve Noorte MTÜ-d. Selle jaoks käis ta MTÜ loomise infotunnis, ent see asi vajus kuidagi ära, sest ei olnud piisavalt kogemusi ja korralikku meeskonda, kellega läbi tule ja vee sammuda. Koolis läheb tal suurepäraselt. Vahepeal isegi vaatan ja imestan. Kõige paremad tulemused, kui ma ei eksi, on tal eesti keele ja kirjanduse tundides. Grete kirjutab juba mitmendat raamatut ja tema üks suurimaid kirgi ongi raamatud. Juba sellest, et ta on pärit Viljandist, võiks aimata, et ta on loomeinimene.

Paar aastat tagasi õpetas Grete koos klassiõega tantsu natuke üle poole aasta 7-9 aastastele ehk 1.-3. klassile korra nädalas. Esimesena rahvatantsu raabiku ja teiseks tegid sellele muusikale uue seade ja seejärel õpetas Grete neile uuemaid liigutusi ka. Ehk see oli siis tema 8nda klassi ettevõtmine.

Üheksas klass oli Grete jaoks üsnagi kiire ja teguderohke aeg, ehk siis 2016 aasta sügisel kirjutas ta nende koolis tegutseva noortekeskuse noorsootöötaja toel TEIP konkursile projekti „Vitamiinidega talvele vastu“. Ma olen rohkem kui kindel, et senini on sellel konkursil edukalt osalemine üks tema suuremaid saavutusi. See sama noorsootöötaja oli toeks ja abiks, aga Grete pidi vormistama ja koolis reaalselt kogu väljamõeldud n-ö programmi läbi viima. Konkursil sai Grete 3nda koha, mis oli minu arvates väga hea tulemus, sest ta oli seal 9ndik aga ülejäänud gümnasistid. Lisaks sellistel projektikonkursidel loeb see, et kui palju sa kogukonda sinna kaasata suudad aga nende kool oli juba niigi pisike ja number väike. Ehk järeldusena võib öelda, et gümnaasiumite rahvamass mõjutas neid esimesi kohti rohkem.

Üks kõige uuemaid toimetusi Gretel hetkel on Trükimuuseumi ja Raamatutuba 451° Fahrenheit vabatahtlikuks olemine. Üks nende tegevusi on raamatute rebimine, millega juba Grete ise ka tegelenud on. Vanapaberi taaskasutus ei võta vastu raamatuid koos kaantega ja nende niitidega. Ehk 2x kuus käiakse koos, et raamatutel kaaned ära rebida ja kogu see sodi, mis köite külge jääb. Paber vanapaberisse ja kaaned trükimuuseumile taaskasutuseks.

Grete – pealtnäha armas, vaikne ja väike tüdruk, kuid kui veidikenegi rohkem uurida ning tema tegemistesse süveneda, võtab hingetuks see, kui palju saab ning jõuab üks noor nii siirate kavatsuste ja säravate silmadega oma kogukonna ja sõprade jaoks ära teha.

HEA EESKUJU ESITAJA

Laura Brigitta King